Jaanus Tamme

Jaanus Tamme (sündinud 6. mail 1973) on eesti purjetaja, ettevõtja ja disainer.

Elulugu
Lõpetanud Eesti Kunstiakadeemia arhitektuuri eriala. Pärast ülikooli töötas mõne aasta arhitektina, seejärel asutas reklaamibüroo Tank.

Purjetamine 
Purjetamisega tegi tutvust juba viieaastaselt, nüüdseks on mehel soolopurjetajana ette näidata ridamisi auhindu.

Võistles aastatel 2000–2019 Soolo Ookeani võistluspurjetaja klassis Minitransat Open 650. Osalenud iga-aastastel soolo ookeani võistluspurjetamise 300–700-miilistel regattidel. Sealhulgas osalenud ka MiniTransat Soolo Atlandi ületamise regatil. Läbinud Soolo Ookeani võistlustel kokku üle 50 000 meremiili. 2016 aastal saavutas ülemaailmsetel Soolo Ookeani seeriavõistlustel FFVoile Course Au Large 2. koha. On esimene eestlane, kes on Ülemaailmsel Soolo Ookeani purjetamise seeriavõistlustel professionaalide klassis saavutanud nii kõrge koha.

Ettevõtlus 
Jaanus Tamme alustas äritegevust 1997. aastal. Seni on ta juhatuse liige järgmistes ettevõtetes: JAANUS TAMME CONSULTANCY OÜ, SAILINVEST OÜ, Solo Ocean Racing OÜ ja ROPEYE OÜ. Maailmas tuntuim on neist Ropeye OÜ.

Linnaarendus, arhitektuurne planeerimine ja Place Marketing 
Aastatel 2008–2015 Noblessneri Sadama kvartali arendaja. Osalenud ranna-ala planeerimises koostöös Tallinna Linnaplaneerimisameti ja BLRT-ga. Noblessneri sadama asutaja ja arenduse looja.

Tootedisain, tootmine ja globaalne turustamine 
Asutas 2013. aastal firma Ropeye OÜ. Firma tegeleb purjekate väikedetailide leiutamise, arendamise ja müügiga. Ropeye kaubamärk ja tooted on kõik patenteeritud tema ettevõttele, kus kõik tooted on innovaatilised ning kus Jaanus Tamme on olnud tootearenduse juht. Firmas töötab 2020. aasta seisuga 7 inimest. 3 aastat olnud eksklusiivses lepingus maailma juhtiva purjetamistarvikute tootjaga HARKEN Inc USA. Ropeye tooted on pälvinud rahvusvahelisi auhindu tootedisaini ja insenerlahenduse eest.

Kommunikatsioon ja disain 
Tema praegune kommunikatsiooniettevõte on JAANUS TAMME CONSULTANCY OÜ. Valdkondadeks: Ärinõustamine kommunikatsiooni alal, Digital Marketing, Disain ja kommunikatsioon. Tema kommunikatsiooni, brändingu ja disaini tööd on võitnud nii kohalikke kui ka rahvusvahelisi auhindu. Tema disainitud tuntumad kaubamärgid on Kaubamaja, GoGroup, Starman, Onefly (France), Reverso (France) ja paljud teised.

Disainiauhinnad

Kuldmedal 
 NPNK Hansapank (reklaam ja disain)
 Kihnu Mark Vodka (tootedisain ja reklaam)
 Premia Icecream (reklaam)
 Kohvirecords (logo ja firma visuaalne identiteet)

Hõbemedal 
 Onefly Logo (firma visuaalne identiteet ja tootedisain)
 Port Noblessner (firma visuaalne identiteet)
 TeleYks (reklaam)
 Nycomed (reklaam)
 Pastakas (tootedisain)
 Kaubamaja (firma visuaalne identiteet)
 Saku Rock Beer (tootedisain ja reklaam)
 EAS Welcome to Estonia (reklaam)
 Kassiopeia (Vilen Künnapu) (veebileht)
 Saku Hard Rock (tootedisain ja pakend)
 Premia Icecream (pakend)
 Optive Bank (logo ja firma visuaalne identiteet)

Pronksmedal 
 TeleYks (reklaam)
 Neste (reklaam)
 Hansabank (Direct e-mail)
 Kaubamaja (reklaam)
 Baltman (reklaam)
 Tank (Direct e-mail)
 Pegasus restoran (veebileht)

Äramärkimine
 Veerenni (firma visuaalne identiteet)
 Spiderblock (tootedisain)
 DAME AWARDS / TOOTEDISAIN
 U-Block
 Spiderblock
 Lockbone

Viited

Eesti purjetajad
Eesti ettevõtjad
Eesti leiutajad
Eesti disainerid
Sündinud 1973